ช่วงเช้าวันเดียวกัน ที่โรงแรมอิมพีเรียลจ.นราธิวาสนายอภิสิทธิ์ เวชชาชีวะ หัวหน้าพรรคประชาธิปัตย์แกนนำพรรค อาทิ นายสุรินทร์ พิศสุวรรณ นายจุรินทร์ ลักษณวิศิษฏ์ นายไตรรงค์ สุวรรณคีรี รองหัวหน้าพรรค นายกรณ์ จาติกวณิช นายนิพนธ์ บุญญามณี รองเลขาธิการพรรค และอดีตส.ส.ในพื้นที่ 3 จังหวัดชายแดนภาคใต้ เดินทางมาพบกับประชาชน เพื่อแลกเปลี่ยนความคิดเห็นในรูปแบบเสวนาโต๊ะกลม ในหัวข้อ"ฟื้นความเชื่อมั่น สู่สันติสุขด้วยความยุติธรรม"โดยมีผู้นำศาสนาท้องถิ่น หอการค้า 3 จังหวัดชายแดนภาคใต้ และตัวแทนกลุ่มต่างๆ ประมาณ 200 คน ร่วมสัมมนานายอภิสิทธิ์ กล่าวระหว่างเปิดสัมมนาว่า การลงพื้นที่พบปะประชาชนในครั้งนี้ ต้องการผลักดันวาระประชาชนเกี่ยวกับการแก้ปัญหาใน 3 จังหวัดชายแดนภาคใต้ ซึ่งที่ผ่านมาพรรคได้มีคำประกาศปัตตานี ซึ่งจะยังคงอยู่และความคิดต่างๆ จากทุกภาคส่วนก็จะถูกหลอมรวมเข้ามาทั้งนี้ ปัญหาที่เกิดขึ้นต้องยอมรับว่า เกิดจากปัญหาทางการเมือง ซึ่งจะต้องแก้ด้วยการเมืองเป็นหลัก ต้องปรับองค์กรการทำงานให้เกิดความเป็นเอกภาพเชิงยุทธศาสตร์ ไม่ใช่ทหาร ตำรวจ ทำงานคนละทาง ทำให้เกิดความสับสน และเครื่องมือที่ใช้จะต้องออกกฎหมายเฉพาะ คือ มีศูนย์บริหาร ซึ่งจะทำให้กลไกของรัฐและภาคประชาชนเดินไปทิศทางเดียวกัน และมีสภาเศรษฐกิจเฉพาะพื้นที่ เพื่อดึงให้ประชาชนเข้ามามีส่วนร่วมในการพัฒนาเศรษฐกิจ รวมถึงมีการจัดตั้งกองทุนเพื่อดำเนินการเพื่อเยียวยาชดเชยส่งเสริมความสมานฉันท์
ในปี พ.ศ. 2551 นายอภิสิทธิ์ เวชชาชีวะได้เข้าร่วมเวทีเสวนาโต๊ะกลมในหัวข้อใด 
ฟื้นความเชื่อมั่น สู่สันติสุขด้วยความยุติธรรม